ΑΘΗΝΑ 16/4/2019

ΑΡ. ΠΡΩΤ.: 1527

ΠΡΟΣ: ΔΙΕΥΘΥΝΣΗ ΚΟΙΝΩΝΙΚΗΣ ΑΣΦΑΛΙΣΗΣ

ΔΙΕΥΘΥΝΣΗ ΚΥΡΙΑΣ ΑΣΦΑΛΙΣΗΣ ΚΑΙ ΕΙΣΦΟΡΩΝ

Υπ’ όψιν κας Στ. Γιωτάκου

Σας ενημερώνουμε ότι έως 30/6/2018 κατά την εκκαθάριση των αποδοχών των εργαζομένων στη Δημόσια Υγεία και Πρόνοια, παρακρατούνταν από την αποζημίωση για εργασία προς συμπλήρωση του υποχρεωτικού ωραρίου λόγω των συνθηκών εργασίας (νυχτερινές ώρες, Κυριακές, εξαιρέσιμες ημέρες) του άρθρου 20 παρ. 8 του ν.4354/2015 ασφαλιστικές εισφορές, χωρίς αυτές να υπολογίζονται στο ΔΑΥΚ ως συντάξιμες αποδοχές των υπό σύνταξη συναδέλφων (υπολογισμός Ανταποδοτικής Σύνταξης).

Από 1/7/2018 στην εν’ λόγω αποζημίωση παρακρατείται μόνο υγειονομική εισφορά. Και τώρα με νέο έγγραφο της υπηρεσίας σας, επανέρχονται οι κρατήσεις για ασφαλιστικές εισφορές χωρίς αντίκρισμα στον υπολογισμό της Ανταποδοτικής σύνταξης.

Κατόπιν τούτων θα πρέπει να διευκρινιστεί από την υπηρεσία για όσο χρονικό διάστημα παρακρατήθηκε η εισφορά για κύρια σύνταξη να υπολογίζεται στις συντάξιμες αποδοχές. Εφόσον συνεχίζουν να μην υπολογίζονται στις συντάξιμες αποδοχές είναι παράνομη η εκ νέου παρακράτηση τις εισφορές για κύρια Σύνταξη.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ